চুনারুঘাট প্রতিনিধি ॥ চুনারুঘাটে এক মাদক ব্যবসায়ীকে ভ্রাম্যমান আদালত ৬ মাসের কারাদন্ড প্রদান করেছে। গত সোমবার রাত ১১টায় উপজেলা নির্বাহী কর্মকর্তা ও নির্বাহী ম্যাজিষ্ট্রেট মাশহুদুল কবীর ভ্রাম্যমান আদালত বসিয়ে এ দন্ড প্রদান করেন। পুলিশ সূত্রে জানা যায়, উপজেলার আহমদাবাদ ইউনিয়নের হাসপাড়া গ্রামের মৃত খুরশেদ আলম এর পুত্র কাজল মিয়া (৪০) কে ৫০০ গ্রাম গাঁজা সহ চিমটিবিল সীমাস্ত থেকে বিজিবি আটক করে। পরে বিজিবি সদস্যরা আটককৃত মাদক ব্যবসায়ী কাজলকে চুনারুঘাট থানায় হস্তান্তর করলে রাতেই ভ্রাম্যমান আদালত বসিয়ে তাকে ৬ মাসের কারাদন্ড প্রদান করা হয়।